CELEX: 62012CN0098
Language: sk
Date: 2012-02-24 00:00:00
Title: Vec C-98/12: Návrh na začatie prejudiciálneho konania, ktorý podal Bundesgerichtshof (Nemecko) 24. februára 2012 — Wim J. J. Slot/3 H Camping-Center Heinsberg GmbH

28.4.2012   
            
            
               SK
            
            
               Úradný vestník Európskej únie
            
            
               C 126/9
            
         Návrh na začatie prejudiciálneho konania, ktorý podal Bundesgerichtshof (Nemecko) 24. februára 2012 — Wim J. J. Slot/3 H Camping-Center Heinsberg GmbH
   (Vec C-98/12)
   2012/C 126/17
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalobca: Wim J. J. Slot
   
      Žalovaná: 3 H Camping-Center Heinsberg GmbH
   
      Prejudiciálne otázky
   
   
               1.
            
            
               Ide o spotrebiteľskú vec v zmysle článku 15 ods. 1 písm. c) nariadenia č. 44/2001 (1), ak podnikateľ prostredníctvom úprav na svojej internetovej stránke sústredí svoju činnosť na iný členský štát a spotrebiteľ s bydliskom na území tohto členského štátu na základe informácií z internetovej stránky podnikateľa príde do jeho obchodného sídla a zmluvné strany v ňom podpíšu zmluvu,
               alebo
               predpokladá článok 15 ods. 1 písm. c) naradenia č. 44/2001 v takomto prípade uzatvorenie zmluvy prostriedkami obchodu na diaľku?
            
         
               2.
            
            
               Ak článok 15 ods. 1 písm. c) nariadenia č. 44/2001 treba vykladať v tom zmysle, že v takomto prípade musí k uzatvoreniu zmluvy dôjsť prostriedkami obchodu na diaľku:
               Je daná právomoc súdu spotrebiteľa podľa článku 15 ods. 1 písm. c) nariadenia č. 44/2001 v spojení s článkom 16 ods. 2 nariadenia č. 44/2001, ak zmluvné strany prostriedkami obchodu na diaľku založia predzmluvný vzťah, ktorý neskôr priamo vyústi do uzatvorenia zmluvy?
            
         
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).